שאלנדה יאנג

שאלנדה דילוריס יאנג (באנגלית: Shalanda Delores Young; נולדה ב-29 באוגוסט 1977) היא יועצת פוליטית ופקידת ממשל אמריקאית, המכהנת כמנהלת משרד הניהול והתקציב מאז מרץ 2022. היא מונתה לתפקיד בידי נשיא ארצות הברית ג'ו ביידן, אחרי שמונה חודשים בהם כיהנה כסגנית מנהלת המשרד וכמנהלת המשרד דה פקטו. יאנג נולדה בזאכרי שבלואיזיאנה וגדלה בעיירה קלינטון. לאחר שסיימה את לימודיה בתיכון סקוטלנדוויל מגנט, השלימה יאנג באוניברסיטת לויולה בניו אורלינס לימודי תואר ראשון בפסיכולוגיה, ולאחר מכן קיבלה תואר שני במנהל בריאות מאוניברסיטת טוליין. בסביבות שנת 2001 עברה יאנג לוושינגטון הבירה, שם התמנתה לעמיתת ניהול נשיאותית במכונים הלאומיים לבריאות. במשך 14 שנה עבדה יאנג בסגל ועדת ההקצבות של בית הנבחרים של ארצות הברית. בפברואר 2017 קודמה למנהלת סגל הוועדה, תפקיד אשר מילאה עד לשירותה בממשל ביידן ב-2021. כמנהלת סגל הוועדה הייתה יאנג מעורבת בעיצוב הצעות הקשורות לפתרון השבתת הממשלה הפדרלית של ארצות הברית בשנים 2018–2019 ולתגובת הממשלה הפדרלית למגפת הקורונה בארצות הברית. בינואר 2021 הכריז נשיא ארצות הברית ג'ו ביידן על מינויה של יאנג לסגנית מנהלת משרד הניהול והתקציב. במהלך שימוע בדבר מינויה לסגנית מנהלת משרד הניהול והתקציב, זכתה יאנג לשבחים מצד חברי המפלגה הרפובליקנית בוועדת התקציב של הסנאט, בהם לינדזי גרהאם. השימועים על אודות מינויה לסגנית מנהלת המשרד בוועדה לביטחון המולדת ועניינים ממשלתיים היו פחות דו-מפלגתיים כאשר סנאטורים רפובליקנים הביעו דאגה לגבי תמיכתה בהסרת תיקון הייד מתקציב המדינה הפדרלי. לאחר אישור מינויה כסגנית מנהלת המשרד תפקדה יאנג כמנהלת המשרד דה פקטו. כאשר מועמדותה של נירה טנדן למנהלת משרד הניהול והתקציב נתקלה בהתנגדות, הדמוקרטים בשדולה השחורה בקונגרס החלו לקדם את מינויה של יאנג למנהלת המשרד במקומה של טנדן, אם מינויה של האחרונה ייפסל בידי הסנאט של ארצות הברית. כאשר טנדן החליטה למשך את מועמדותה לתפקיד, השדולה השחורה וקואליציית הדמוקרטים החדשים הביעו תמיכה במועמדותה של יאנג לתפקיד. ב-23 במרץ 2021 החלה באורח רשמי את תפקידה כסגנית מנהלת המשרד. ב-24 בנובמבר אותה שנה הודיע ביידן כי ימנה את יאנג למנהלת המשרד, לאחר שמונה חודשים בהן כיהנה כמנהלת בפועל. הסנאט אישר את מינויה של יאנג ב-15 במרץ 2022. מדיה וקבצים בנושא שאלנדה יאנג בוויקישיתוף שאלנדה יאנג, ברשת החברתית אקס (טוויטר) שאלנדה יאנג, ברשת החברתית LinkedIn ועדת התקציב של הסנאט של ארצות הברית, NOMINATION OF MS. SHALANDA D. YOUNG, OF LOUISIANA, TO BE DEPUTY DIRECTOR, OFFICE OF MANAGEMENT AND BUDGET‏, 2021 (באנגלית) קייט סאליבן, Capitol Hill has picked Shalanda Young to lead OMB – but Biden hasn’t yet, באתר CNN‏, 5 במרץ 2021 (באנגלית) ג'ניפר שאט, Biden taps top House Appropriations aide for budget office slot, באתר Roll Call‏, 15 בינואר 2021 (באנגלית) רייצ'ל סיגל, After Neera Tanden withdrawal, lawmakers say Shalanda Young’s experience as a House negotiator would serve her well as budget director, באתר וושינגטון פוסט, 6 במרץ 2021 (באנגלית) קייטלין אמה, Biden nominates top House Appropriations aide for OMB deputy director, באתר פוליטיקו, 15 בינואר 2021 (באנגלית) גרייס סגרס, Top Democratic House leaders recommend Shalanda Young for OMB director, באתר CBS News‏, 3 במרץ 2021 (באנגלית) ניב אליס, Senate panels advance Shalanda Young nomination for deputy OMB director, באתר The Hill‏, 10 במרץ 2021 (באנגלית) מורגן קלפאנט, White House says Shalanda Young could serve as acting OMB director, באתר The Hill‏, 4 במרץ 2021 (באנגלית) מרטי ג'ונסון, CBC would back Young for OMB if Tanden falls, באתר The Hill‏, 23 בפברואר 2021 (באנגלית) ג'סי ביירנס, CBC ‘unequivocally’ endorses Shalanda Young for White House budget chief, באתר The Hill‏, 3 במרץ 2021 (באנגלית) קייט סאליבן, Shalanda Young becomes first Black woman to lead White House budget office following Senate confirmation, באתר CNN‏, 15 במרץ 2022 (באנגלית)